“โควิด-19” คร่าชีวิตดาวตลกค้างฟ้าชาวญี่ปุ่น “เคน ชิมูระ” แห่งซิตคอมดัง “คู่หูคู่ฮา”
สุดเศร้า "โควิด-19" คร่าชีวิตดาวตลกค้างฟ้าชาวญี่ปุ่น "เคน ชิมูระ" แห่งซิตคอมดัง "คู่หูคู่ฮา
สุดเศร้า "โควิด-19" คร่าชีวิตดาวตลกค้างฟ้าชาวญี่ปุ่น "เคน ชิมูระ" แห่งซิตคอมดัง "คู่หูคู่ฮา
30 มี.ค. 2563

สถานีโทรทัศน์ทNHK (เอ็นเอชเค)​ ของญี่ปุ่น รายงานว่า นายเคน ชิมูระ ดาราตลกชื่อดัง ได้เสียชีวิตลงแล้วในวัย 70 ปี สาเหตุจากติดเชื้อไวรัสโคโรนา 2019 (โควิด-19)​
โดยรายงานระบุว่า เคน ชิมูระ ถูกส่งตัวเข้ารับการรักษาที่รพ.แห่งหนึ่งในกรุงโตเกียว ตั้งแต่วันที่ 20 มี.ค.หลังมีไข้ หายใจเหนื่อยหอบ ก่อนจะถูกตรวจพบว่ามีอาการปอดอักเสบรุนแรงจากการติดเชื้อไวรัสโควิด-19 และเสียชีวิตลงในที่สุดเมื่อช่วงเย็นวานนี้ (29 มี.ค.63)​ ท่ามกลางความเศร้าและความอาลัยของชาวญี่ปุ่น นับเป็นบุคคลในวงการบันเทิงญี่ปุ่นรายแรกที่ติดเชื้อและเสียชีวิตจากไวรัสโควิด-19
ทั้งนี้ เคน ชิมูระ เป็นดาราตลกชาวญี่ปุ่นที่โด่งดังอย่างมากในช่วงยุคต้นทศวรรษ 1970 อีกทั้งคนไทยยังรู้จักเขาเป็นอย่างดีจากละครชุดซิทคอม “คู่หูคู่ฮา” ที่ถูกซื้อลิขสิทธิ์เข้ามาฉายในประเทศไทยเมื่อกว่า 30 ปีก่อน